મુંબઈ– પરીક્ષણો પૂર્ણ થયા બાદ સમગ્ર ભારતમાં પ્રથમ વખત જિઓફોનના ગ્રાહકો માટે વોટ્સએપ ઉપલબ્ધ બની રહ્યું છે. જિઓફોન માટે વોટ્સએપે તેના ખાનગી સંદેશા એપની નવી આવૃત્તિ તૈયાર કરી જે જિઓ-કાઇઓએસ પર ચાલે છે. આ નવી એપથી વોટ્સએપની શ્રેષ્ઠતમ સેવાઓ ઉપલબ્ધ બનશે, જેમાં એન્ડ-ટુ-એન્ટ એન્ક્રિપ્શન સાથે ભરોસાપાત્ર રીતે સંદેશાઓ અને ફોટો તથા વિડિયો મોકલી શકાશે. આનાથી માત્ર થોડી જ ચાંપો દબાવીને અવાજ રેકોર્ડ કરીને વોઇસ મેસેજ પણ મોકલી શકાશે. પ્રારંભમાં જિઓફોનના ગ્રાહકોને તેમનો ફોનનંબરની ચકાસણી કરાવી લેવાની રહેશે અને ત્યારબાદ તેઓ એકબીજા સાથે અથવા તો સમૂહમાં વોટ્સએપના વપરાશકર્તાઓ સાથે વાતચીત કરી શકશે.